Výsledkom verejného obstarávania bude rámcová dohoda uzatvorená podľa § 269 ods. 2 zákona č. 513/1991 Zb. Obchodný zákonník v príslušnom gramatickom tvare, § 2 ods. 5 písm. g) v spojení s § 83 ods. 2, až 9 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov v príslušnom gramatickom tvare na obdobie **12 *mesiacov*** od nadobudnutia účinnosti zmluvy, resp. do vyčerpania finančných prostriedkov.

**Opis predmetu zákazky**

**Zabezpečenie služieb architekta a projektanta:**

Predmetom zákazky je obstaranie služieb architekta a projektanta pre potreby spoločnosti Dopravný podnik mesta Martin, s.r.o. a zahŕňa vypracovanie rôznych stupňov projektovej dokumentácie od architektonickej štúdie až po realizačný projekt, inžiniering, odborný autorský dohľad, kolaudácia stavby, vždy podľa konkrétneho jednotlivého zadania.

Účel služieb bude spojený s vypracovaním projektov na rekonštrukciu a efektívnejšiu prevádzku budovy s názvom „Rekonštrukcia a znížene energetickej náročnosti budovy“ Dopravného podniku mesta Martin, s.r.o. na adrese Flámska 1a, 03601 Martin nákres predmetnej budovy je súčasťou tejto výzvy.

Budova má sedlové zastrašenie s využitím podkrovia na miestnosti vedúcich výrobných kójí. Pri vstupe do výrobnej haly je situované zázemie pracovníkov (šatne, hygienické zariadenia, denná miestnosť, zasadačka a plynová kotolňa).

Projekt bude obsahovať minimálne nasledovné oblasti:

Rekonštrukciu obvodového plášťa budovy

Rekonštrukciu okien

Rekonštrukciu kúrenia a plynových kotlov

Rekonštrukciu elektrickej siete a osvetlenia

Projekt osadenia fotovoltaiky

Projekt chladenia priestorov

Projekt rekonštrukcie vnútorných priestorov

Zákazky budú podľa charakteru činnosti zhotoviteľa predstavovať minimálne vypracovanie:

* zabezpečenie vstupných podkladov pre vypracovanie projektovej dokumentácie
* projektových dokumentácii,
* tvorbu vizualizácii,
* výkon odborného autorského dohľadu pri realizácii stavby podľa projektovej dokumentácie,
* zabezpečenie služieb tzv. „profesistov“ (t. j. odborníkov pre jednotlivé oblasti, najmä (nie však výlučne) geodet, dendrológ, geológ, hydrogeológ, dopravný inžinier, projektant statiky, elektroinštalácie, vodoinštalácie a plynoinštalácie, dendrológ) tak, aby kompletné projektové dokumentácie spĺňali štandardy podľa zákona resp. podľa sadzobníka Unika;
* vypracovanie výkazu výmer s rozpočtom použiteľným pre verejné obstarávanie,
* zabezpečenie tzv. „inžinieringu“ v priebehu celého procesu od začiatku vypracovania projektovej dokumentácie až po ukončenie realizácie stavby, inžiniering zahŕňa najmä komunikáciu a zastupovanie pred všetkými dotknutými osobami a orgánmi verejnej správy, ktoré svojou rozhodovacou a inou (stanoviská, posúdenievplyvov a pod.) činnosťou zasahujú do vypracovania projektovej dokumentácie a získania priaznivého rozhodnutia v územnom a stavebnom konaní (najmä stavebné povolenie)